Grorud skole

Grorud skole er en 1–7 skole (barneskole) øverst på Grorud i Bydel Grorud i Oslo. Skolen ligger kort distanse fra Trondheimsveien og Grorud t-banestasjon, og er nærmeste nabo til Grorud kirke. 

Skolens første bygning, en murbygning i to etasjer med åtte klasserom og spesialrom for sløyd og skolekjøkken, sto ferdig i 1900. Det var meningen at den umiddelbart skulle erstatte Rommiskolen (Gamle Rommen skole), men de to skolene ble drevet parallelt fram til 1911.Groruddalen Historielags Årbok 1998, side 72

I 1913 ble skolebygningen utvidet i høyden med en tredje etasje og i 1923 ble den utvidet nok en gang. Da fikk den gymnastikksal i tillegg til andre rom. I 1924 gikk sanitetsforeningen, etter konferanse med skolens autoriteter, til ansettelse av skolelege ved Grorud skole. Det ble anskaffet fullt utstyr til skolelegens kontor, og sanitetsforeningen dekket utgiftene til skolelege fram til 1928 da det offentlige overtok ansvaret. Under okkupasjonen var skolen rekvirert av tyskerne, og elevene måtte få undervisning i forskjellige lokaler spredt omkring.
Til skoleanlegget hører det også to trehus som opprinnelig var lærerboliger. Disse husene står fortsatt, og er like gamle som selve skolen.Lokalhistorisk vandring på Grorud, Oslo 1995

Grorud skole har skolekorps.

Rektorer
 Jenny Sundquist (2012-)
 Hardis Jenny Nyheim (-2012, fra Svarttjern skole)
 Jon Langmoen (1990-1991, fra Tveita skole, til Rommen skole)Visjonær og klarsynt , groruddalen.no (30. august 2010)
 Kirsten Røvig  (1993 - 2003)
Tidligere rektorer er blant annet overlærer Haug, som gikk av for aldersgrensen i juni 1962. Han ble avløst av overlærer Skipenes.
 Tormod Knutson (1913-1934)

Referanser

Eksterne lenker


Kategori:Barneskoler i Oslo
Kategori:Skoler i bydel Grorud
Kategori:Utdanningsinstitusjoner etablert i 1900
Kategori:Harald Bødtker
Kategori:Grorud